A erupt vulcanul Etna. Este cea mai mare erupţie din ultimii ani.
Vulcanul Etna, situat pe Insula Sicilia, în sudul Italiei, a erupt, marţi seară. Este vorba de cea mai semnificativă erupţie a Vulcanului Etna din ultimii ani. Cea mai recentă erupţie a Vulcanului Etna, cel mai activ din Europa, avusese loc pe 18 şi 19 ianuarie.
Vulcanul Etna, situat pe Insula Sicilia, în sudul Italiei, a erupt, marţi seară, degajând lavă şi cenuşă, informează agenţia ANSA şi cotidianul La Repubblica.Este vorba de o erupţie a craterului din partea de sud-est a vulcanului, iar cenuşa se îndreaptă spre sud. O porţiune de dimensiuni reduse a conului vulcanului s-a prăbuşit, iar o cantitate mică de resturi piroclastice a ajuns în Valea Bove.Unitatea de criză a Aeroportului din Catania se va reuni pentru evaluarea situaţiei.Este vorba de cea mai semnificativă erupţie a Vulcanului Etna din ultimii ani, notează cotidianul La Repubblica.Cea mai recentă erupţie a Vulcanului Etna, cel mai activ din Europa, avusese loc pe 18 şi 19 ianuarie.